zo 4. novembra 2003,

ktorým sa mení a dopĺňa zákon č. 462/2002 Z. z. o poskytnutí jednorazového finančného príspevku politickým väzňom v znení zákona č. 665/2002 Z. z.

Národná rada Slovenskej republiky sa uzniesla na tomto zákone:

## Čl. I

Zákon č. 462/2002 Z. z. o poskytnutí jednorazového finančného príspevku politickým väzňom v znení zákona č. 665/2002 Z. z., sa mení a dopĺňa takto:

1.§ 2 odsek 1 znie:

„(1) Oprávnenou osobou je občan Slovenskej republiky, ktorý bol aspoň tri mesiace väznený a bol rehabilitovaný podľa osobitného predpisu.1)“.

Poznámka pod čiarou k odkazu 1 znie:

„1) Zákon č. 119/1990 Zb. o  súdnej rehabilitácii v znení neskorších predpisov.“

2. V § 2 sa za odsek 2 vkladá nový odsek 3, ktorý znie:

„(3) Ak podľa osobitného predpisu1) došlo k rehabilitácii osoby, ktorá bola väznená aspoň tri mesiace a počas väznenia zomrela, nárok na príspevok má vdova alebo vdovec, aj keď uzavreli nové manželstvo, a ak ich niet, deti. Ustanovenia o poskytnutí jednorazového odškodnenia podľa osobitného predpisu1a) nie sú dotknuté.“

Poznámka pod čiarou k odkazu 1a)znie:

„1a) § 27 zákona č. 119/1990 Zb. o súdnej rehabilitácii v znení zákona č. 47/1991 Zb.“

Doterajší odsek 3 sa označuje ako odsek 4.

3. V § 2 ods. 3 sa za slová „odseku 2“ vkladajú slová „a 3“.

4. V § 3 ods. 2 sa slová „31. decembra 2003“ nahrádzajú slovami „31. júla 2004“ a slová „31. júla 2004“ sa nahrádzajú slovami „30. decembra 2004“.

5. § 4 sa dopĺňa odsekom 4, ktorý znie:

„(4) Výška príspevku osôb uvedených v § 2 ods. 3, ktoré majú nárok na príspevok po rehabilitovaných osobách väznených aspoň 3 mesiace je 40 000 Sk a po väznených aspoň jeden rok je 80 000 Sk. Ak majú nárok viaceré osoby, rozdelí sa príspevok medzi ne rovnakým dielom.“

**Čl. II**

Tento zákon nadobúda účinnosť 1. decembra 2003.

prezident Slovenskej republiky

predseda Národnej rady Slovenskej republiky

predseda vlády Slovenskej republiky